Heinrich Hein

Heinrich Hein (1590 Rostock – 1666) oli Liivimaa usu- ja õigusteadlane, korduvalt Tartu Ülikooli rektor.

Ta oli aastail 1632–1656 Tartu Ülikooli esimene õigusteaduse professor, Rooma ja Rootsi õiguste professor (u.j.d., see tähendab utriusque juris doctor — mõlema õiguse doktor)Leo Leesment, Õigusteaduse stuudiumist ülikooli algperioodil, TRÜ: Tartu Riiklik Ülikool: EKP TRÜ komitee, TRÜ rektoraadi, ELKNÜ TRÜ komitee ja TRÜ ametiühingukomitee häälekandja, nr. 33, 8 detsember 1978, lk 3 ülikooli õigusteaduskonnas.

Samuti tegutses Hein Tartu õuekohtu assessorina. Sellekohane soovituskiri Rootsi kantslerilt Axel Oxenstiernalt Liivimaa kindralkubernerile Gabriel Bengtsson Oxenstiernale pärineb 12. veebruarist 1646.

Hein oli roosiristlane ning seisis lähedal liikumise juhile Johann Valentin Andreaele, kellega ta oli kirjavahetuses. Tartuski püüdis ta rajada roosiristlaste ringi.Paavo Matsin "Ühenda pea sabaga"Sirp, 26.10.2007

Heinile kuulus Tartu-lähedane Taabri mõis (saksa keeles Anrepshof). 1646. aastal kinnitas Rootsi kuninganna Kristiina Heini õigusi tollele mõisale.

Tema pojad olid Fridericus Hein (immatrikuleeritud Tartu ülikooli 19. märtsil 1634) ja Henricus Hein (immatrikuleeritud 1. novembril 1641).

Viited

Kirjandus
 Uku Masing "Roosiristlane Tartus", rmt: "Vaatlusi maailmale teoloogi seisukohast", Tartu, 1993, lk 427–428

Kategooria:Liivimaa inimesed
Kategooria:Tartu Ülikooli rektorid
Kategooria:Tartu Ülikooli õigusteaduskonna professorid
Kategooria:Sündinud 1590
Kategooria:Surnud 1666